KOMMISSIONENS AFGØRELSE
af 26. november 2010
om bemyndigelse af Portugal til at anvende data for år forud for næstsidste år til beregningen af grundlaget for egne momsindtægter
(meddelt under nummer K(2010) 8209)
(Kun den portugisiske udgave er autentisk)
(2010/720/EU, Euratom)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til traktaten om oprettelse af Det Europæiske Atomenergifællesskab,
under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 4, stk. 4,
efter høring af Det Rådgivende Udvalg for Egne Indtægter, og
ud fra følgende betragtninger:
(1)
Portugal har anmodet Kommissionen om bemyndigelse til at anvende nationalregnskaber for år forud for næstsidste år til at beregne grundlaget for de egne momsindtægter for regnskabsåret 2009.
(2)
Med henblik på fordelingen af transaktioner på statistiske kategorier, jf. artikel 4, stk. 4, i forordning (EØF, Euratom) nr. 1553/89, er Portugal ude af stand til at anvende nationalregnskaber for det næstsidste år forud for det regnskabsår, for hvilket grundlaget for momsindtægterne skal beregnes, da det kun er nationalregnskaberne for 2006, der er tilstrækkeligt detaljerede til at kunne beregne den vægtede gennemsnitssats for regnskabsåret 2009. Portugal bør derfor bemyndiges til at anvende nationalregnskaber for 2006 til beregning af den vægtede gennemsnitssats for regnskabsåret 2009 -
VEDTAGET DENNE AFGØRELSE:
Artikel 1
Med henblik på fordeling af transaktionerne på statistiske kategorier bemyndiges Portugal hermed til at anvende data fra nationalregnskaberne for 2006 til at beregne grundlaget for egne momsindtægter for regnskabsåret 2009.
Artikel 2
Denne afgørelse er rettet til Den Portugisiske Republik.
Udfærdiget i Bruxelles, den 26. november 2010.